ai4bharat/Pralekha huggingface dataset:
प्रधानमंत्री कार्यालय
प्रधानमंत्री श्री नरेन्द्र मोदी ने 77 वें स्वतंत्रता दिवस पर नई दिल्ली में लाल क़िले की प्राचीर से अपने संबोधन में कहा कि देश की सामाजिक अर्थव्यवस्था का एक बड़ा हिस्सा कोऑपरेटिव्स हैं
सहकारिता को बल देने, आधुनिक बनाने और देश के कोने-कोने में लोकतंत्र की सबसे बड़ी इकाई को मज़बूत करने के लिए अलग सहकारिता मंत्रालय बनाया गया है
सहकारिता मंत्रालय देश में सहकारी संस्थाओं का जाल बिछा रहा है, जिससे गरीब से गरीब व्यक्ति की सुनवाई हो, उसकी आवश्यकताओं की पूर्ति हो और वो राष्ट्र के विकास में अपना योगदान दे सके
प्रधानमंत्री श्री नरेन्द्र मोदी ने 77 वें स्वतंत्रता दिवस पर आज नई दिल्ली में लाल क़िले की प्राचीर से अपने संबोधन में कहा कि देश की सामाजिक अर्थव्यवस्था का एक बड़ा हिस्सा कोऑपरेटिव्स हैं। उन्होंने कहा कि सहकारिता को बल देने, आधुनिक बनाने और देश के कोने-कोने में लोकतंत्र की सबसे बड़ी इकाई को मज़बूत करने के लिए अलग सहकारिता मंत्रालय बनाया गया है।
प्रधानमंत्री ने कहा कि सहकारिता मंत्रालय देश में सहकारी संस्थाओं का जाल बिछा रहा है, जिससे गरीब से गरीब व्यक्ति की सुनवाई हो, उसकी आवश्यकताओं की पूर्ति हो और वो राष्ट्र के विकास में अपना योगदान दे सके। प्रधानमंत्री ने कहा कि हमने सहकार से समृद्धि का रास्ता अपनाया है।
रसायन एवं उर्वरक मंत्रालय
केन्द्रीय रसायन एवं उर्वरक मंत्री ने नामरूप में आगामी यूरिया संयंत्र पर बैठक की अध्यक्षता की
केन्द्रीय रसायन एवं उर्वरक मंत्री श्री डी. वी. सदानंद गौड़ा की अध्यक्षता में नामरूप में स्थापित होने वाले 12.7 लाख एमएमटीपीए क्षमता वाले यूरिया संयंत्र के बारे में एक बैठक आयोजित की गई। खाद्य प्रसंस्करण उद्योग राज्य मंत्री श्री रामेश्वर तेली, असम के वित्त मंत्री श्री हिमंत बिस्व सरमा, असम के उद्योग एवं वाणिज्य मंत्री श्री चन्द्र मोहन पटोवारी, सचिव  श्री आर. के. चतुर्वेदी, अपर सचिव  श्री धर्म पाल,अध्यक्ष-सह-प्रबंध निदेशक  श्री सुशील चन्द्र मिश्र,अध्यक्ष-सह-प्रबंध निदेशक  श्री एस. मुदगेरीकर,अध्यक्ष-सह-प्रबंध निदेशक  श्री असीम कुमार घोष, निदेशक  श्री निर्लेप सिंह राय तथा अन्य लोगों ने बैठक में हिस्सा लिया।
श्री गौड़ा ने कहा कि पूर्वोत्तर क्षेत्र का विकास करना प्रधानमंत्री श्री नरेन्द्र मोदी के नेतृत्व वाली मौजूदा सरकार की प्राथमिकता है। इसलिए यूरिया के उत्पादन में आत्मनिर्भरता पाने के लिए प्रधानमंत्री के दृष्टिकोण के अनुसार नामरूप में एक अत्याधुनिकयूरिया संयंत्र स्थापित करने की प्रक्रिया में तेजी लाना आवश्यक है। यह यूरिया संयंत्र न केवल स्थानीय किसानों की उर्वरक की मांग को पूरा करने में समर्थ होगा, बल्कि अधिक मात्रा में उत्पादन होने पर दक्षिण एशिया की पड़ोसी देशों में इसका निर्यात भी किया जा सकता है। उन्होंने हितधारक सार्वजनिक उपक्रमों के अध्यक्ष–सह-प्रबंध निदेशकों को शीघ्र ही इस परियोजना से संबंधित अपनी आंतरिक प्रक्रिया को पूरा करने का निर्देश दिया।
श्री हिमंत बिस्वा सरमा ने कहा कि असम सरकार नामरूप परियोजना के लिए हरसंभव वित्तीय सहायता के साथ-साथ सभी प्रकार की सहायता देने के लिए तैयार है।
श्री तेली ने कहा कि स्थानीय विकास सुनिश्चित करने एवं रोजगार के अवसर तैयार करने के लिए नामरूप-IV संयंत्र महत्वपूर्ण है और इसके लिए परियोजना में तेजी लाने की जरूरत है।
श्री पटोवारी ने कहा कि असम सरकार नए उद्योगों को प्रोत्साहन भी देती है, जिसे अपनी व्यवहार्यता बढ़ाने के लिए आगामी परियोजना द्वारा प्राप्त किया जा सकता है।
हितधारक सार्वजनिक उपक्रमों के अध्यक्ष-सह-प्रबंध निदेशकों ने नामरूप परियोजना पर अपनी आंतरिक प्रक्रिया में तेजी लाने पर सहमति व्यक्त की।
केन्द्रीय मंत्री श्री गौड़ा ने परियोजना में समर्थन देने के लिए भागीदारों/हितधारकों को धन्यवाद देते हुए कहा कि उनका मंत्रालय इस परियोजना का कार्य जल्द-से-जल्द शुरू करने के पक्ष में है।
स्वास्थ्य एवं परिवार कल्याण मंत्रालय
स्वास्थ्य मंत्रालय ने नेशनल डिजिटल हेल्थ ब्लूप्रिंट रिपोर्ट में योगदान के लिए हितधारकों को परामर्श आमंत्रण दिया
स्वास्थ्य मंत्रालय नेशनल डिजिटल हेल्थ ब्लूप्रिंट  रिपोर्ट पर हितधारकों की टिप्पणियों और सुझावों के लिए स्वास्थ्य सचिव की अध्यक्षता में 6 अगस्त, 2019 को सुबह साढे दस बजे से स्पीकर हाल् कांस्टीट्यूश्नल क्लब रफी मार्ग, भारतीय रिजर्व बैंक के पीछे, संसद मार्ग क्षेत्र, नई दिल्ली में हितधारक परामर्श बैठक आयोजित करने जा रहा है।
राष्ट्रीय स्वास्थ्य नीति 2017 के विजन को पूरा करने के लिए नेशनल हेल्थ स्टैक की रूपरेखा को लागू करने के बारे में स्वास्थ्य मंत्रालय द्वारा गठित समिति ने समग्र रूप से डिजिटल टेक्नालॉजी को अपनाने में वैश्विक श्रेष्ठ व्यवहारों का सर्वे करने के बाद नेशनल डिजिटल हेल्थ ब्लूप्रिंट का प्रस्ताव किया। सार्वजनिक टिप्पणियों के लिए रिपोर्ट को 15 जुलाई, 2019 को सार्वजनिक किया गया। निम्नलिखित लिंक के माध्यम से रिपोर्ट देखी जा सकती है।
https://mohfw.gov.in/newshighlights/national-digital-health-blueprint-report-public-comments.
इसमें सहयोग देने के इच्छुक उद्योग/हितधारकों से उपरोक्त् पते पर सवेरे 10 बजे से पहले पंजीकृत कराने का अनुरोध है।
वित्त मंत्रालय
आयकर विभाग द्वारा कर्नाटक में तलाशी और जब्ती की कार्रवाई की गई
आयकर विभाग ने 31.03.2023 को कर्नाटक राज्य में कुछ सहकारी बैंकों के मामले में तलाशी और जब्ती अभियान शुरू किया। ये सहकारी बैंक अपने ग्राहकों की विभिन्न व्यावसायिक संस्थाओं के धन को इस तरह से रूट करने में लगे हुए हैं, ताकि उन्हें अपनी कर देनदारियों से बचने के लिए उकसाया जा सके। तलाशी अभियान में कुल 16 परिसरों को शामिल किया गया।
तलाशी कार्रवाई के दौरान हार्ड कॉपी दस्तावेजों और सॉफ्ट कॉपी डेटा के रूप में बड़ी संख्या में आपत्तिजनक साक्ष्य पाए गए, जिन्हें जब्त किया गया। जब्त किए गए सबूतों से पता चला है कि ये सहकारी बैंक विभिन्न व्यापारिक संस्थाओं द्वारा जारी किए गए विभिन्न काल्पनिक गैर-मौजूद संस्थाओं के नाम पर जारी किए गए बियरर चेकों में बड़े पैमाने पर छूट देने में लिप्त थे। इन व्यापारिक संस्थाओं में ठेकेदार, रियल एस्टेट कंपनियां आदि शामिल थीं। ऐसे बियरर चेक पर छूट देते समय केवाईसी मानदंडों का पालन नहीं किया गया था। छूट काटने के बाद की राशि इन सहकारी बैंकों में रखी गई कुछ सहकारी समितियों के बैंक खातों में जमा की गई। यह भी पता चला कि कुछ सहकारी समितियों ने बाद में अपने खातों से नकदी में धन निकाल लिया और व्यावसायिक संस्थाओं को नकद वापस कर दिया। बड़ी संख्या में चेकों की इस तरह की छूट का उद्देश्य नकद निकासी के वास्तविक स्रोत को छिपाना था, और व्यापारिक संस्थाओं को फर्जी खर्चों को बुक करने में सक्षम बनाना था। इस गड़बड़ी में, सहकारी समितियों को एक माध्यम के रूप में उपयोग किया गया है। इसके अलावा, इस गड़बड़ी से ये व्यावसायिक संस्थाएं आयकर अधिनियम, 1961 के प्रावधानों को भी दरकिनार कर रही थीं, जो अकाउंट पेयी चेक के अलावा अन्य स्वीकार्य व्यावसायिक व्यय को सीमित करता है। इन लाभार्थी व्यावसायिक संस्थाओं द्वारा इस तरह से बोगस खर्च लगभग 1,000 करोड़ रुपये का हो सकता है।
तलाशी के दौरान, यह भी पाया गया कि इन सहकारी बैंकों ने पर्याप्त उचित अध्यवसाय के बिना नकद जमा का उपयोग करके एफडीआर खोलने की अनुमति दी और बाद में कॉलेटरल के रूप में उसी का उपयोग करके ऋण स्वीकृत किया। तलाशी के दौरान जब्त किए गए सबूतों से पता चला कि कुछ व्यक्तियों/ ग्राहकों को 15 करोड़ रुपये से अधिक का बेहिसाब नकद ऋण दिया गया है।
तलाशी कार्रवाई के दौरान यह भी पता चला कि इन सहकारी बैंकों के प्रबंधन अपनी अचल संपत्ति और अन्य व्यवसायों के माध्यम से बेहिसाब धन पैदा करने में लिप्त हैं। यह बेहिसाब पैसा, इन बैंकों के माध्यम से, कई स्तरों पर, अकाउंट बुक में वापस लाया गया है। इसके अलावा, बैंक निधियों को प्रबंधन के व्यक्तियों के स्वामित्व वाली विभिन्न फर्मों और संस्थाओं के माध्यम से, उनके व्यक्तिगत उपयोग के लिए, उचित अध्यवसाय का पालन किए बिना, रूट किया गया था।
तलाशी कार्रवाई के परिणामस्वरूप 3.3 करोड़ रुपये से अधिक की बेहिसाब नकदी और 2 करोड़ रुपये से अधिक के बेहिसाब सोने के आभूषण जब्त किए गए हैं।
आगे की जांच चल रही है।
सूचना और प्रसारण मंत्रालय
भारत में डीटीएच सेवाओं के लिए 'लाइसेंस शुल्क', 'प्लेटफार्म सेवाएं' और 'इन्फ्रास्ट्रक्चर की साझेदारी' को लेकर संचालन संबंधी दिशानिर्देश
30 दिसंबर, 2020 को जारी संशोधित डीटीएच दिशानिर्देशों की अगली कड़ी में, मंत्रालय ने भारत में डायरेक्ट टू होम  सेवाओं के लिए संचालन संबंधी दिशानिर्देश जारी किए हैं। ये दिशानिर्देश लाइसेंस शुल्क के भुगतान, प्लेटफॉर्म सेवाओं  चैनलों और डीटीएच ऑपरेटरों द्वारा इंफ्रास्ट्रक्चर को साझा करने के संबंध में संचालनात्मक प्रणाली प्रदान करते हैं।
डीटीएच ऑपरेटरों द्वारा लाइसेंस शुल्क के भुगतान के संबंध में, दिशानिर्देश इसके त्रैमासिक भुगतान के लिए कार्यक्रम निर्धारित करते हैं।
प्लेटफार्म सेवा  चैनलों के संबंध में, दिशानिर्देश 'प्लेटफार्म सेवाओं' की परिभाषा प्रदान करते हैं और प्लेटफार्म सेवाओं को चलाने में डीटीएच ऑपरेटरों के लिए मानदंड निर्धारित करते हैं, जिसमें अन्य बातों के साथ-साथ निम्नलिखित शामिल हैं:
- प्रति ऑपरेटर अनुमत पीएस चैनलों की कुल संख्या को कुल चैनल कैरेज क्षमता के 5 प्रतिशत तक सीमित किया जाना है।
- सभी पीएस को लीनियर चैनलों से अलग करने के लिए 'प्लेटफार्म सेवाओं' के रूप में एक कैप्शन रखना होगा।
- पीएस की सामग्री प्लेटफॉर्म के लिए अनन्य होनी चाहिए और किसी अन्य वितरण प्लेटफॉर्म ऑपरेटर के साथ प्रत्यक्ष या अप्रत्यक्ष रूप से साझा नहीं की जानी चाहिए।
- सभी पीएस चैनलों को उनके अधिकतम खुदरा मूल्य के साथ इलेक्ट्रॉनिक प्रोग्राम गाइड  में 'प्लेटफॉर्म सर्विसेज' की संरचना के तहत एक साथ रखा जाएगा और ट्राई के प्रभावी आदेशों/निर्देशों/विनियमों के अनुसार पीएस के एक्टिवेशन/डी-एक्टिवेशन के विकल्प के साथ रखा जाएगा।
डीटीएच ऑपरेटर द्वारा बुनियादी ढांचे को साझा करने के संबंध में, संचालन संबंधी दिशानिर्देश वह ढांचा प्रदान करते हैं, जिसमें साझाकरण को विनियमित किया जा सकता है, जवाबदेही और अनुपालन के लिए प्रक्रियाओं को निर्धारित किया जा सकता है और साझा करने वाले पक्षों की व्यक्तिगत जिम्मेदारियों को परिभाषित किया जा सकता है।
संचालन संबंधी ये दिशानिर्देश आदेश जारी होने की तारीख यानी 16 सितंबर, 2022 से लागू हो गए हैं।
प्रधानमंत्री कार्यालय
प्रधानमंत्री ने स्विस ओपन 2022 जीतने पर पी वी सिंधु को बधाई दी
प्रधानमंत्री श्री नरेन्द्र मोदी ने भारतीय शटलर पी वी सिंधु को स्विस ओपन 2022 जीतने पर बधाई दी है।
एक ट्वीट में प्रधानमंत्री ने कहा;
'स्विस ओपन 2022 जीतने पर पी वी सिंधु को बधाई। उनकी उपलब्धियां भारत के युवाओं को प्रेरित करती हैं। उन्हें भविष्य की प्रतियोगिताओं के लिए शुभकामनाएं।'
प्रधानमंत्री कार्यालय
प्रधानमंत्री ने कर्नाटक में मकान गिरने से हुई मौत पर शोक व्यक्त किया,पीड़ितों के लिए पीएमएनआरएफसे अनुग्रह राशि को मंजूरी दी
प्रधानमंत्री श्री नरेन्द्र मोदी ने कर्नाटक के बेलगावी में मकान गिरने से हुई लोगों की मौत पर दुख व्यक्त किया है। प्रधानमंत्री ने पीड़ितों के लिए प्रधानमंत्री राष्ट्रीय राहत कोष  से अनुग्रह राशि को भी मंजूरी दी है।
प्रधानमंत्री कार्यालय ने अपने ट्वीट में कहा हैः
"कर्नाटक के बेलगावी में एक घर गिरने के कारण हुई लोगों की मौत दुखद है। दुख की इस घड़ी में मेरी संवेदनाएं शोक संतप्त परिजनों के साथ हैं। पीएमएनआरएफ से प्रत्येक मृतक के निकटतम परिजनको 2-2 लाख रुपये की अनुग्रह राशि का भुगतान किया जाएगा।PM@narendramodi"
एमजी/एएम/जेके
(
युवा कार्यक्रम एवं खेल मंत्रालय
राष्ट्रीय डोप परीक्षण प्रयोगशाला  ने विश्व एंटी-डोपिंग एजेंसी  की पुनः मान्यता प्राप्त की
राष्ट्रीय डोप परीक्षण प्रयोगशाला  ने विश्व एंटी-डोपिंग एजेंसी  की मान्यता पुनः प्राप्त कर ली है। डब्ल्यूएडीए द्वारा एनडीटीएल को सूचित किया गया है कि इसकी मान्यता बहाल कर दी गई है। इसके साथ ही एनडीटीएल का एंटी-डोपिंग परीक्षण और अन्य क्रियाकलाप तत्काल प्रभाव से फिर से शुरू हो जाएंगे।
केंद्रीय युवा कार्यक्रम एवं खेल मंत्री श्री अनुराग ठाकुर ने आज एक ट्वीट में इसकी घोषणा की। श्री ठाकुर ने अपने ट्वीट में बताया कि मान्यता की बहाली से खेल में उत्कृष्टता के उच्चतम वैश्विक मानकों को प्राप्त करने के भारत के प्रयासों को बढ़ावा मिला है।
एनडीटीएल के अधिकारियों और कर्मचारियों की टीम ने भी मान्यता बहाल करने के लिए अथक प्रयास किया है। सितंबर 2018 में प्रयोगशाला के ऑन-साइट मूल्यांकन के दौरान पाए गए गैर-अनुपालनों के आधार पर एनडीटीएल की डब्ल्यूएडीए की मान्यता 20 अगस्त, 2019 को निलंबित कर दी गई थी। डब्ल्यूएडीए अपनी ओर से प्रयोगशालाओं के लिए अंतर्राष्ट्रीय मानक  के नवीनतम संस्करण और डब्लूएडीए तकनीकी दस्तावेज, 2021 के अनुसार एनडीटीएल की प्रक्रियाओं और कार्यप्रणाली के पूरे तौर पर अनुपालन को लेकर निरंतर मार्गदर्शन तथा समर्थन प्रदान कर रहा है।
नतीजतन, एनडीटीएल ने तेजी से प्रगति की है और अब इसकी सुविधाएं दुनिया भर में डब्ल्यूएडीए से मान्यताप्राप्त अग्रणी प्रयोगशालाओं के बराबर होने के लिए पूरी तरह से तैयार हैं। उत्कृष्टता के अपने निरंतर प्रयासों में, एनडीटीएल एंटी-डोपिंग विज्ञान में अनुसंधान के लिए नेशनल इंस्टीट्यूट ऑफ फार्मास्युटिकल एजुकेशन एंड रिसर्च  गुवाहाटी और सीएसआईआर-आईआईआईएम जम्मू के साथ सहयोग कर रहा है। एनडीटीएल अपनी अनुसंधान गतिविधियों और एंटी-डोपिंग प्रयासों को मजबूत करने के लिए डब्ल्यूएडीए से मान्यताप्राप्त अन्य प्रयोगशालाओं के साथ भी सहयोग कर रहा है।
सरकार देश में और अधिक डोप परीक्षण प्रयोगशालाएं स्थापित करने और उन्हें मान्यता देने की इच्छुक है। ऐसी प्रयोगशालाएं देश में बड़ी जनसंख्या और खिलाड़ियों की बढ़ती संख्या को देखते हुए अधिक संख्या में नमूनों के परीक्षण की क्षमता को मजबूत करेंगी। इससे देश में खेल आयोजनों की मेजबानी करने में भी सुविधा होगी।
17 दिसंबर 2021 को संसद में पेश किया गया राष्ट्रीय एंटी-डोपिंग विधेयक 2021, भारत के खेल महाशक्ति बनने की दिशा में एक और कदम है।
विधि एवं न्याय मंत्रालय
श्री ओम प्रकाश रावत नए मुख्य चुनाव आयुक्त नियुक्त
राष्ट्रपति श्री रामनाथ कोविंद ने वरिष्ठतम चुनाव आयुक्त श्री ओम प्रकाश रावत को चुनाव आयोग का मुख्य चुनाव आयुक्त नियुक्त किया है। श्री ओम प्रकाश रावत, श्री अचल कुमार जोति के 22 जनवरी,2018 को मुख्य चुनाव आयुक्त का कार्यभार छोडने के बाद 23 जनवरी 2018 से मुख्य चुनाव आयुक्त का कार्यभार से ग्रहण करेंगे।
राष्ट्रपति श्री रामनाथ कोविंद ने इसके साथ ही भारतीय प्रशासनिक सेवा के सेवानिवृत्त अधिकारी श्री अशोक लवासा को चुनाव आयुक्त नियुक्त किया है। श्री लवासा की नियुक्ति कार्यभार संभालने की तिथि से प्रभावी होगी।
प्रधानमंत्री कार्यालय
प्रधानमंत्री ने राष्ट्रमंडल खेल 2022 में महिला क्रिकेट टीम के सदस्यों को रजक पदक जीतने पर शुभकामनाएं दीं
प्रधानमंत्री श्री नरेन्द्र मोदी ने बर्मिंघम में राष्ट्रमंडल खेल 2022 में महिला क्रिकेट टीम के सदस्यों को रजत पदक जीतने पर शुभकामनाएं दी हैं।
अपने ट्वीट में प्रधानमंत्री ने कहा,
"क्रिकेट और भारत का साथ अभिन्न हैं। हमारी महिला क्रिकेट टीम ने सीडब्ल्यूजी में उत्कृष्ट खेल प्रदर्शन किया और प्रतिष्ठित रजत पदक की विजेता बनी। राष्ट्रमंडल खेलों में क्रिकेट में पहली बार पदक मिलने के कारण, यह हमेशा विशेष रहेगा। टीम के सभी सदस्यों को उनके उज्जवल भविष्य के लिए शुभकामनाएं।"
स्वास्थ्य एवं परिवार कल्याण मंत्रालय
भारत में पिछले तीन दिन से लगातार कोविड के सक्रिय मामले कुल मामलों के 10 प्रतिशत से भी कम
पॉजिटिव मामलों की प्रतिदिन की दर पिछले तीन दिन से लगातार 5 प्रतिशत से कम पर कायम
(भारत में सक्रिय मामलों में लगातार आ रही गिरावट का रुख बिना रूके जारी है। पिछले तीन दिनों में सक्रिय मामले कुल मामलों के 10 प्रतिशत से भी कम पर कायम हैं। इससे पता चलता है कि देश भर में कोविड-19 रोगियों के 10 मामलों में से सिर्फ एक ही सक्रिय मामला है।
वर्तमान में देश के कुल पॉजिटिव मामलों में से सिर्फ 9.29 प्रतिशत मामले सक्रिय हैं जो कि 7,15,812 हैं।
देश ने एक अन्य मील का पत्थर हासिल किया है। पिछले तीन दिनों में पॉजिटिव मामलों की दर 5 प्रतिशत से लगातार नीचे बनी हुई है। इससे यह पता चलता है कि केन्द्र तथा राज्यों/केन्द्र शासित प्रदेशों की केन्द्रित रणनीति और कार्रवाई के चलते संक्रमण के प्रसार पर प्रभावी लगाम लगाने में मदद मिली है। प्रतिदिन पॉजिटिव मामलों की संख्या 3.8 प्रतिशत पर आ गई है।
प्रतिदिन पॉजिटिव मामलों की दर में आ रही गिरावट को सक्रिय मामलों में आ रही गिरावट से भी मापा जा सकता है जो कि 7.5 लाख  से नीचे बनी हुई है।
ठीक हुए रोगियों के कुल मामले 69 लाख के आसपास  हैं। सक्रिय मामलों और ठीक हुए मामलों के बीच का अंतर लगातार बढ़ रहा है और यह आज 61,58,706 पर आ गया है।
पिछले 24 घंटों में 79,415 रोगी ठीक हुए हैं और उन्हें अस्पताल से छुट्टी दे दी गई है, जबकि 55,839 नए पुष्ट मामले सामने आए हैं। राष्ट्रीय रिकवरी रेट  बढ़कर 89.20 प्रतिशत हो गया है।
ठीक हुए रोगियों के 81 प्रतिशत नए मामले 10 राज्यों/केन्द्र शासित प्रदेशों में हैं।
महाराष्ट्र में एक दिन में 23,000 से ज्यादा रोगी ठीक हुए हैं।
पिछले 24 घंटों में कुल नए पुष्ट मामले 55,839 सामने आए हैं।
इनमें से 78 प्रतिशत 10 राज्यों/केन्द्र शासित प्रदेशों में हैं। महाराष्ट्र और केरल अभी भी बड़ी संख्या में नए मामले दर्ज कर रहे हैं जो कि प्रत्येक में 8,000 से ज्यादा है। इसके बाद, कर्नाटक ने 5,000 से ज्यादा मामले दर्ज किए हैं।
पिछले 24 घंटों में 702 मामलों में मरीजों की मौत हुई है। इनमें से करीब 82 प्रतिशत इन 10 राज्यों/केन्द्र शासित प्रदेशों में हैं।
महाराष्ट्र से 25 प्रतिशत से ज्यादा मामलों में रोगी की मौत दर्ज की गईं हैं ।
पर्यटन मंत्रालय
पर्यटन मंत्रालय ने 21 जून, 2018 को अंतर्राष्ट्रीय योग दिवस मनाया
कुतुब मीनार, ताजमहल जैसे सभी प्रमुख पर्यटन एवं दर्शनीय स्थलों पर भी योग कार्यक्रम आयोजित किये गये
 श्रीमती मीनाक्षी शर्मा द्वारा किया गया, जिसमें 30 से भी अधिक विदेशी अतिथियों सहित अनगिनत लोगों ने भाग लिया।
इसके अलावा, मंत्रालय ने अपने भारत पर्यटन कार्यालयों के जरिये देश भर में स्थित प्रमुख पर्यटन एवं दर्शनीय स्थलों पर योग सत्र एवं सामूहिक योगाभ्यास कार्यक्रम आयोजित किये। ताजमहल, बसंत नगर समुद्र तट, चेन्नई; एलोरा गुफाएं; औरंगाबाद; सूर्य मंदिर कोणार्क; बोधगया; असम; शिलांग; सोमनाथ मंदिर, गुजरात इत्यादि इन प्रमुख पर्यटन एवं दर्शनीय स्थलों में शामिल हैं।
युवा कार्यक्रम एवं खेल मंत्रालय
टेबल टेनिस स्टार मनिका बत्रा ने राष्ट्रीय युद्ध स्मारक का दौरा किया और 1971 के भारत-पाक युद्ध के वायुसेना के योद्धा निर्मल जीत सिंह सेखों को श्रद्धांजलि अर्पित की
टेबल टेनिस स्टार मनिका बत्रा ने 1971 के भारत-पाक युद्ध के वायुसेना के योद्धा निर्मल जीत सिंह सेखों को श्रद्धांजलि अर्पित करने के लिए राष्ट्रीय युद्ध स्मारक का दौरा किया, जिन्होंने ऐतिहासिक युद्ध के दौरान अनुकरणीय साहस और दृढ़ संकल्प का प्रदर्शन किया था।
टेबल टेनिस खिलाड़ी ने स्मारक में 'परम योद्धा स्थल' नामक वीरता गैलरी में अपनी ओर से श्रद्धांजलि अर्पित की, जहां परम वीर चक्र के कुल 21 विजेताओं के बीच वायु सेना के युद्ध नायकों की प्रतिमा स्थापित है।
ओलंपियन ने कहा, “युद्ध के बारे में स्मारक पर अंकित उद्धरण और हमारे सैनिकों द्वारा किए गए सर्वोच्च बलिदान ने मुझे मंत्रमुग्ध कर दिया है। एक भारतीय के रूप में, मेरा दिल आज कृतज्ञता और गर्व से भर गया है।”
यह स्मारक भव्य राजपथ और सेंट्रल विस्टा के मौजूदा लेआउट और समरूपता के अनुरूप है। इसमें कर्तव्य के अनुसरण में अपना जीवन न्योछावर करने वाले वीर योद्धाओं के प्रति वर्चुअल श्रद्धांजलि अर्पित करने के प्रावधान सहित राष्ट्रीय युद्ध स्मारक एप्लिकेशन के निर्माण और स्क्रीन की स्थापना जैसी डिजिटल सुविधा भी शामिल है।
एक अन्य युद्ध नायक कैप्टन विक्रम बत्रा को एक वर्चुअल तौर पर श्रद्धांजलि अर्पित करते हुए, मनिका ने कहा, “जिस तरह स्मारक का वास्तुशिल्प डिजाइन शहीदों को अमर बनाता है, उसी तरह मोबाइल ऐप-आधारित वर्चुअल टूर गाइड और वर्चुअल तौर पर श्रद्धांजलि अर्पित करने के लिए डिजिटल पैनल जैसी उन्नत डिजिटल सुविधाएं इसे हर नागरिक के लिए कहीं से भी आसानी से पहुंच-योग्य बनाती हैं।
खिलाड़ी सुश्री बत्रा ने अद्वितीय सौवेनीर आउटलेट 'स्मरिका' को भी देखा, जो वीर शहीदों को भावभीनी श्रद्धांजलि देता है और स्मारक में आने वाले सभी आगंतुकों के लिए आकर्षण का केंद्र है।
प्रधानमंत्री कार्यालय
प्रधानमंत्री श्री नरेन्द्र मोदी 13 जुलाई को टोक्यो ओलंपिक में भाग लेने वाले एथलीटों से बातचीत करेंगे
प्रधानमंत्री श्री नरेन्द्र मोदी मंगलवार 13 जुलाई को शाम 5 बजे टोक्यो ओलंपिक में भाग लेने वाले भारतीय एथलीटों के दल से वीडियो कॉन्फ्रेंसिंग के माध्यम से बातचीत करेंगे।
प्रधानमंत्री द्वारा एथलीटों से यह बातचीत खेलों में उनकी भागीदारी से पहले उन्हें प्रेरित करने का एक प्रयास है। प्रधानमंत्री ने हाल ही में टोक्यो-2020 में भारत के दल की सुविधा के लिए की गई तैयारियों की समीक्षा की थी। उन्होंने मन की बात कार्यक्रम में कुछ एथलीटों की प्रेरणादायक यात्रा पर भी चर्चा करने के साथ ही देश से आगे आने और पूरे दिल से उनका समर्थन करने का आग्रह किया था।
इस कार्यक्रम के दौरान युवा मामले और खेल मंत्री श्री अनुराग ठाकुर, युवा मामले और खेल मंत्रालय में राज्य मंत्री श्री निसिथ प्रमाणिक तथा विधि एवं न्याय मंत्री श्री किरेन रिजिजू उपस्थित रहेंगेI
भारतीय दल के बारे में :
भारत से 18 खेलों के लिए कुल 126 एथलीट टोक्यो जाएंगे। किसी भी ओलंपिक में भारत से भेजे जाने वाला यह अब तक का सबसे बड़ा दल है। इस बार भारत 18 खेलों की 69 प्रतिस्पर्धाओं में भाग लेगा। यह पहला मौका होगा जब भारत इतनी बड़ी संख्या में विभिन्न खेलों की अलग-अलग प्रतिस्पर्धा में भाग लेगा।
इस बार भारत की ओर से विभिन्न खेलों में पहली बार भाग लिया जा रहा हैI अपने खेल इतिहास में पहली बार, भारत की एक फ़ेंसर  ने ओलंपिक खेलों के लिए क्वालीफाई किया है। नेत्रा कुमानन ओलंपिक खेलों के लिए क्वालीफाई करने वाली भारत की पहली महिला नाविक हैं। साजन प्रकाश और श्रीहरि नटराज तैराकी में 'ए' योग्यता मानक हासिल करके ओलंपिक खेलों के लिए क्वालीफाई करने वाले भारत के पहले तैराक हैं।
पर्यटन मंत्रालय
श्री जी. किशन रेड्डी ने केंद्रीय पर्यटन मंत्री के रूप में कार्यभार संभाला
श्री श्रीपद येसो नाइक और श्री अजय भट्ट ने पर्यटन मंत्रालय में राज्य मंत्री के रूप में भी कार्यभार संभाला
केंद्रीय मंत्री श्री जी किशन रेड्डी ने आज नई दिल्ली स्थित शास्त्री भवन में केंद्रीय संस्कृति मंत्री के रूप में कार्यभार संभाला। इसके साथ ही श्री श्रीपद येसो नाइक और श्री अजय भट्ट ने भी पर्यटन मंत्रालय में राज्य मंत्री के रूप में कार्यभार संभाला।
श्री किशन रेड्डी को केंद्रीय संस्कृति मंत्री के साथ-साथ उत्तर-पूर्वी क्षेत्र के विकास का प्रभार भी सौंपा गया है। इससे पहले वह गृह मंत्रालय में राज्य मंत्री का प्रभार संभाल रहे थे।
मीडिया से बात करते हुए श्री रेड्डी ने कहा कि मंत्रालय हमारी सांस्कृतिक जड़ों को मजबूत करने और पर्यटन क्षेत्र को बढ़ावा देने में निवेश करके प्रधानमंत्री के 'नए भारत' के दृष्टिकोण को पूरा करने के लिए काम करेगा।
श्री जी किशन रेड्डी को 2019 में सिकंदराबाद निर्वाचन क्षेत्र, तेलंगाना से 17 वीं लोकसभा के लिए संसद सदस्य के रूप में चुना गया था।
श्री रेड्डी ने बाल-हृदय रोगियों के लिए अपने काम जैसी कई अनूठी पहलों का नेतृत्व किया है जो एक आंदोलन बन गया और उन्हें यूनिसेफ  द्वारा एपी विधान सभा में सर्वश्रेष्ठ बाल-अनुकूल विधायक का पुरस्कार मिला। उन्होंने आतंकवाद के खिलाफ एक अभियान भी शुरू किया और संगठित किया। नई दिल्ली में आतंकवाद के खिलाफ अंतर्राष्ट्रीय युवा सम्मेलन  जिसमें 54 से अधिक देशों के 193 से अधिक प्रतिनिधियों ने भाग लिया। उन्होंने "सीमा सुरक्षा जागरण यात्रा और 'तेलंगाना पोरु यात्रा' भी आयोजित की।
श्री रेड्डी को मैरीलैंड इंडिया बिजनेस राउंड टेबल , यूएसए द्वारा वर्ष 2009 के लिए उत्कृष्ट युवा नेतृत्व पुरस्कार भी मिला है और सोफिया, बुल्गारिया में वैश्विक शांति के लिए उनके योगदान के लिए यूनियन ऑफ बुल्गारियाई कमांडो द्वारा पदक प्रदान किया गया है।
श्री जी. किशन रेड्डी, जिन्हें लोग प्यार से और सम्मानपूर्वक 'किशनन्ना' के रूप में संदर्भित करते हैं, इस बात का एक जीवंत उदाहरण है कि कोई व्यक्ति अपने दृढ़ संकल्प और कड़ी मेहनत से क्या हासिल कर सकता है। उन्होंने विभिन्न मंचों में भारत और इसके युवा नेतृत्व का प्रतिनिधित्व करते हुए दुनिया भर में बड़े पैमाने पर यात्रा की है जिसमें यूएसए, इज़राइल, चीन, नेपाल, फ्रांस, यूके, कनाडा, मोरक्को, मलेशिया, बुल्गारिया, सिंगापुर, मिस्र, थाईलैंड, हांगकांग की उनकी यात्राएं शामिल हैं।
श्री श्रीपद येसो नाइक पर्यटन मंत्रालय में राज्य मंत्री के रूप में कार्यभार संभालने से पहले आयुष मंत्रालय में राज्य मंत्री  थे। वह गोवा से लोकसभा के 5 बार निर्वाचित सदस्य हैं। इससे पहले, उन्होंने स्वास्थ्य और परिवार कल्याण मंत्रालय, पर्यटन मंत्रालय , संस्कृति मंत्रालय  सहित विभिन्न मंत्रालयों में केंद्रीय राज्य मंत्री के रूप में भी काम किया है। वह रक्षा मंत्रालय और अन्य विभिन्न महत्वपूर्ण समितियों के सदस्य भी रहे हैं।
श्री अजय भट्ट पेशे से अधिवक्ता हैं और राष्ट्रीय स्तर पर विभिन्न महत्वपूर्ण समितियों के सदस्य रह चुके हैं। वह उत्तराखंड से हैं और नैनीताल उधमसिंह नगर निर्वाचन क्षेत्र से 17 वीं लोकसभा के लिए चुने गए हैं। उन्होंने व्यापक रूप से यात्रा की है और सामाजिक और सांस्कृतिक गतिविधियों में उनकी गहरी रुचि है।
एमजी /एएम /एमएस
(Visitor Counter : 1331